"Un bărbat în vârstă de 66 de ani a primit îngrijiri medicale, întrucât a suferit o intoxicaţie cu fum. Acesta a fost transportat la UPU Sibiu conştient. De asemenea, din întregul imobil s-au autoevacuat aproximativ 20 de persoane, acestea nu au avut nevoie de îngrijiri medicale. Cauza izbucnirii incendiului a fost efectul termic produs în urma fumatului în apropierea materialelor combustibile", precizează sursa citată.
La faţa locului, pe strada Târgul Cailor din municipiul Sibiu, au fost mobilizate două autospeciale de stingere, o autoscară, o autospecială de primă intervenţie şi comandă şi un echipaj SMURD.
"La sosirea forţelor, incendiul se manifesta cu degajări de fum în bucătăria unui apartament situat la etajul 4 al unui imobil. Incendiul a fost lichidat în scurt timp, fiind afectată o suprafaţă de aproximativ 15 mp din apartament", se mai menţionează în informarea transmisă de ISU Sibiu.